Държавен вестник, бр. 6, 2026 г., стр. 120

СТР.  120	
Д Ъ Р Ж А В Е Н  В Е С Т Н И К 	
БРОЙ  6
 
 
на продукти със специални изисквания; етикетира опакованата продукция, като проверява 
информацията на етикетите, поставя ги върху опаковките и следи за правилната работа на 
машините за етикетиране. 
Съхраняване на хляб, хлебни и сладкарски изделия: подрежда и съхранява готовата 
продукция в складови помещения, като организира правилното разположение на касетки, палети, 
ролпалети, колички и използва системи за складова логистика; контролира условията на 
съхранение, като следи и записва температура, влажност, следи за вентилацията в складовите 
помещения и предприема мерки за поддържане на оптимални условия. 
Експедиране на хляб, хлебни и сладкарски изделия: подготвя готовата продукция за 
експедиция, като комплектова поръчките, проверява количеството и качеството на изделията и 
подготвя транспортни опаковки; товари готовата продукция на транспортни средства, като 
използва механизирани средства за товарене и разтоварване и организира подреждането на 
товарите в превозните средства. 
Спазване на хигиенни изисквания и санитарни норми: прилага принципите на хигиена и 
санитаризация в производството; поддържа личната хигиена, работното място и технологичното 
оборудване съгласно здравословните и безопасни условия на труд и санитарно-хигиенните 
изисквания за производство на безвредни храни и напитки. 
Ограничаване и превенция на хранителни загуби (превенция на разхищаването на 
хранителни суровини): прилага практики за ефективно използване на суровините и 
полуфабрикатите с цел минимизиране на хранителните загуби в процеса на производство и 
участва в разделното събиране на отпадъци. 
Прилагане на устойчиви практики: изпълнява дейности, съобразени с принципите на 
устойчивото производство, включително мерки за пестене на вода, енергия и други ресурси и 
съдейства за намаляване на въздействието върху околната среда. 
Работа с цифрови устройства: използва електронни везни, етикетиращи системи, основни 
контролни панели и други цифрови устройства, необходими за производствения процес и за 
маркиране на разфасовани материали и продукция. 
Особености на професията за втора степен на квалификация: 
Работно време: възможна е работа на смени, включително нощни смени и работа през 
почивни дни, в зависимост от производствения график. 
Работна среда: работата се извършва в производствени цехове и складови помещения, 
където може да има шум, вибрации, прах, повишена влажност, специфични миризми и 
температурни колебания. Необходимо е носене на работно облекло и лични предпазни средства. 
Повторяемост на дейностите: работата включва както рутинни, така и специфични 
дейности, изискващи адаптивност и умения за решаване на проблеми. 
Местоположение на работното място: работата се извършва предимно в производствен 
цех, складово помещение и експедиционно помещение. 
Отговорности:  
 Носи отговорност за качеството на собствената работа и за спазването на 
технологичните режими. 
 Носи отговорност за правилната работа и поддръжка на повереното му оборудване. 
 Носи отговорност за оказване на съдействие при спазването на правилата за безопасност 
от останалите членове на екипа.